**A Kisprojekt Alap pénzügyi hozzájárulásra vonatkozó első pályázati felhívásának összefoglalója**

Az Interreg V-A Szlovákia Magyarország Együttműködési Program keretében megvalósuló Kisprojekt Alap pénzügyi hozzájárulásra vonatkozó első pályázati felhívása egy meghatározott határidejű, pilot jellegű kiírás volt. A felhívás keretében két prioritási tengelyen belül lehetett pályázni:

**1. PT - Természet és kultúra**

**4. PT – Közintézmények és a határtérségben élő emberek határon átnyúló együttműködésének javítása**

**Információs napok**

A pályázati felhívással kapcsolatban a Rába-Duna-Vág Európai Területi Társulás információs napokat tartott. Szeptember és október hónapokban hat információs nap került megrendezésre, melyek helyszínéül az érintett megyék szolgáltak. Az információs napokon összesen 235 fő vett részt.

Az egyes információs napok résztvevőinek száma az egyes megyékben:

**Benyújtott pályázatok**

Az 1. pályázati felhíváson belül 33 pályázat lett benyújtva. A beérkezett pályázatok prioritási tengelyek szerinti elosztását az alábbi diagram ábrázolja:

A Kisprojekt Alap 1. pályázati felhívására fenntartott ERFA támogatás keretösszege 1 059 501,10 €. Az alábbi diagram az ERFA keretösszeg és a pályázók által igényelt összeg arányát ábrázolja. Az ábrából kiolvasható, hogy az 1. prioritási tengely esetében az igényelt összeg meghaladja a keretösszeget, a 4. prioritási tengely esetében azonban nem éri azt el.

Jelenleg a pályázatok adminisztratív értékelése, valamint hiánypótlása zajlik. A pályázóknak a hiányzó dokumentumokat a hiánypótlási felszólítás kézhezvételétől számított 7 naptári napon belül kell megküldeniük. Az adminisztratív értékelést a minőségi értékelés követi. A minőségi értékelés során valamennyi pályázatot két egymástól független értékelő értékeli majd. Minden értékelő maximum 100 pontot adhat. A pályázat végső pontszámát a két értékelő által adott pontszám átlaga adja meg. A kisprojektek sikerességéről végül a Kisprojekt Alap Monitoring Bizottsága dönt, amely azon pályázati kérelmek elbírálására jogosult, amelyek legalább 65 pontot értek el és elegendők a rendelkezésre álló pénzeszközök.

A nyertes pályázatok listája előreláthatóan a 2019-es év elején kerül nyilvánosságra.